3 โบรกฯ เชียร์ซื้อ BCH ชี้ปี 64 กำไรสดใส รับอานิสงส์โควิด เคาะเป้าสูง 22.30 บ.
3 โบรกฯ เชียร์ซื้อ BCH ชี้ปี 64 กำไรสดใส รับอานิสงส์โควิด เคาะเป้าสูง 22.30 บ.
13 ม.ค. 2564

บล.เคจีไอ (ประเทศไทย) ระบุในบทวิเคราะห์ แนะนำ “ซื้อ” หุ้นบริษัท บางกอก เชน ฮอสปิทอล จำกัด (มหาชน) หรือ BCH ประเมินราคาเป้าหมาย 22.30 บาท ผลการดำเนินงานของ BCH ในปี 64 คาดว่าจะเติบโตจากปี 63 โดยในระยะสั้นได้ประโยชน์จากการระบาดไวรัสโควิด-19 ต่อเนื่องจากครึ่งหลังปีก่อน จากการให้บริการตรวจโควิด-19 ทำให้มีรายได้เข้ามาชดเชยในไตรมาส 3-4 และจะยังมีความต่อเนื่องถึงในปีนี้ ซึ่งช่วยลดความกังวลจากการสูญเสียรายได้กลุ่มลูกค้าต่างชาติ ซึ่งเป็นฐานลูกค้าของโรงพยาบาลเวิลด์ เมดิคอล เซ็นเตอร์ (WMC)
ประกอบกับในปีก่อนได้รับผลประโยชน์จากการปรับขึ้นอัตราค่ารักษาพยาบาลของกลุ่มประกันสังคมก็ทำให้ภาพรวมในปี 64 ยังเติบโตได้ต่อเนื่อง และปีนี้ก็น่าจะเริ่มเห็นต่างชาติกลับเข้ามาทำการรักษาได้ในช่วงครึ่งปีหลัง รวมถึงการเปิดโรงพยาบาลใหม่ 2 แห่งในปี 64 คือ รพ.เกษมราษฎร์ ปราจีนบุรี เปิดให้บริการไตรมาสแรก ปี 64 และรพ.เกษมราษฎร์ อินเตอร์เนชั่นแนล เวียงจันทน์ในไตรมาสที่ 2/64
ทั้งนี้ ประมาณการกำไรสุทธิในปี 63 อยู่ที่ 1,197 ล้านบาท เติบโต 5.5% จากปี 62 และในปี 64 คาดมีกำไรสุทธิอยู่ที่ 1,359 ล้านบาท เติบโต 13.5%
ส่วน บล.เอเชีย เวลท์ ระบุในบทวิเคราะห์ ยังคงคำแนะนำ “ซื้อ” ราคาเป้าหมาย 19 บาท แนวโน้มผลประกอบการในไตรมาส 4/63 ของ BCH  จะเติบโตจากไตรมาสเดียวกันของปีก่อน แต่จะลดลงค่อนข้างมากจากไตรมาส 3/63 ที่มีกำไรสุทธิ 413 ล้านบาท โดยคาดกำไรสุทธิในไตรมาส 4/63 มีประมาณ 300 ล้านบาท ส่วนหนึ่งมาจากการเลื่อนเปิด รพ.เกษมราษฎร์ ปราจีนบุรี จำนวน 115 เตียง ไปเป็นไตรมาส 1/64 ส่วน รพ.เกษมราษฎร์ อินเตอร์เนชั่นแนล เวียงจันทน์  จำนวน 110 เตียง เลื่อนไปเปิดในไตรมาส 2/64 จากกำหนดการเดิมเปิดไตรมาส 1/64
อย่างไรก็ดี ในไตรมาส 4/63 มีรายได้เพิ่มขึ้นจากการให้บริการตรวจโควิด-19  การให้บริการ Alternative State Quarantine (ASQ) และรายได้ผู้ป่วยโครงการประกันสังคมเพิ่มขึ้น แม้รายได้ผู้ป่วยทั่วไปลดลง ทั้งนี้ คาดว่า BCH จะมีกำไรสุทธิในปี 63 ที่ระดับ 1,224 ล้านบาท เติบโต 8% และในปี 64 มีกำไรสุทธิ 1,327 ล้านบาท เติบโต 8.4%
ด้าน บล.โนมูระ พัฒนสิน ระบุในบทวิเคราะห์ แนะนำ “ซื้อ” หุ้น BCH ราคาเป้าหมาย 17.10 บาท โดย BCH ยังมีความน่าสนใจที่ได้ประโยชน์จากกลุ่มประกันสังคม และในช่วงครึ่งปีแรกที่ยังได้รับประโยชน์จากการระบาดโควิด-19 ทั้งนี้ BCH มีสัดส่วนรายได้จากกลุ่มประกันสังคมกว่า 30%
อีกทั้งคาดกำไรในปี 64 ของ BCH เติบโตราว 4-5% จากการเปิดโรงพยาบาลใหม่ในปีนี้ ขณะที่อัพไซด์ยังขึ้นกับโรงพยาบาลใหม่ได้จุดคุ้มทุนได้เร็วหรือไม่ โดย